মিশরে আজকের সংসদিয় নির্বাচনের ভোটে ৭০ শতাংশ লোক ভোট দিয়েছে ।
৬ দশক পর মিশরেএর সংসদীয় নির্বাচনে মুসলিম ব্্রদারহূড দল সবচেয়ে বেশি আসন পেতে পারে ।
মিশরের প্রথম সংসদিয় নির্বাচনের প্রথম পর্যায়ের ভোট এখন শেষ প্রায় । ফেব্রূয়ারীতে সাবেক প্রেসিডেণ্ট হোসনী মোবারক গদীচ্যুত হবার পর এই প্রথম মিশরে নির্বাচন হচ্ছে । কায়রো , আলেকযান্দ্রিয়া এবং অপর সাতটি প্রদেশে সংসদের নিম্ন পরিষদের আসনের জন্যে ভোট হলো আজ মঙ্গলবার । আজ ছিলো এ পর্যায়ের ভোটের দ্বিতিয় ও শেষ দিন । নির্বাচন পর্যবেক্ষকেরা বলছেন – বিপুল সংখ্যায় লোকজন ভোট দিয়েছেন – ভোট দিয়েছেন শান্তিপুর্ন পরিবেশেই । আল জাযিরা সামরিক পরিষদের জেনারেল ইসমাইল আতমানের যে উক্তি উদ্ধৃত করেছেন তাতে বলা হয় ভোটার সংখ্যা ৭০ শতাংশও ছাড়িয়ে যেতে পারে । পরবর্তী দু’ পর্যায়ের ভোট হবে দেশের বাদবাকি অংশে এবং শেষ হবে জানূয়ারীর প্রথম দিকে । সংসদের উচ্চ পরিষদের ভোট হবে তার পর এবং সেটা শেষ হবে মার্চে । সংসদ নতুন সংবিধান প্রনয়ন করবে তার পরে । ১৯ শ’ ৫০ দশকের পর থেকে নিষিদ্ধ থেকেছে মধ্যপন্থী – প্রভাবশালী ইসলাম অনুসারী যে দলটি সেই মুসলিম ব্রাদারহুড এ নির্বাচনে সবচেয়ে বেশি আসনে জয়ি হবে বলেই আঁচ অনুমান করা হচ্ছে – তবে , নিরংকুশ সংখ্যাগরিষ্ঠতা তারা পাবে না বলেই মনে হয় । ফলাফল ঘোষনা করা হবে জানুয়ারী মাসে । মিশরের এ ঐতিহাসিক নির্বাচন এখন এটাই প্রমান করতে চলেছে যে , প্রায় ৬ দশক স্বৈরতন্ত্রী ধর্মনিরপেক্ষ রাষ্ট্র হিসেবে সামরিক বাহিনী কার্যকরভাবে যে মিশরকে শাসন করে এসেছে মুসলিম ব্রাদারহুড দলের ফ্রিডম এ্যান্ড জাস্টিস পার্টী সে মিশরকে আরো বেশিরকমের ইসলামপন্থি পথ অভিমুখেই চালাবে কিনা । সোমবার বিপুল সংখ্যক মানুষ নির্বাচনে ভোট দিয়েছে । কেউ কেউ বলেছেন এই প্রথম তাঁরা ভোট দিচ্ছেন তবে – কেউ কেউ বলেছেন এবারের নির্বাচনে দেওয়া ভোট আগের বারের মতো হবেনা , এবারের ভোট সঠিকভাবেই গননা করা হবে ।